**OBRAZLOŽENJE IZMJENA I DOPUNA PRORAČUNA OPĆINE VELIKA KOPANICA ZA 2023. GODINU**

Općina Velika Kopanica je izradila prijedlog Izmjena i dopuna Proračuna Općine za 2023. godinu, u skladu s odredbama Zakona o proračunu (N.N.br.144/21.) koje se odnose na izradu proračuna, te na temelju vlastitih procjena pojedinih prihoda i rashoda.

Proračunom se omogućava financiranje poslova u cilju ostvarivanja javnih potreba i prava stanovnika općine, koje se temeljem posebnih zakona i drugih propisa financiraju iz javnih prihoda odnosno iz Proračuna Općine. Pri sastavljanju prijedloga proračuna obvezno je pridržavanje zakonom propisane metodologije koja propisuje sadržaj proračuna, programsko planiranje i proračunske klasifikacije.

Proračun za 2023. godinu se usvaja po ekonomskoj klasifikaciji na drugoj razini, kao i projekcije za 2023. i 2024. godinu. Na osnovu Zakona o proračunu i objavljen je i Pravilnik o proračunskim klasifikacijama (N.N. br. 26/10. i 120/13.), koji propisuje vrste, sadržaj i primjenu proračunskih klasifikacija koje su obvezne za izradu proračuna, a primjenjuju se u procesu planiranja za razdoblje 2023. - 2025. godine ,definira se okvir kojim se iskazuju i prate prihodi i primici, te rashodi i izdaci po programskim aktivnostima, funkciji, vrsti, lokaciji i izvorima financiranja. Na isti način odredbe Zakona primjenjuju se i na Izmjene i dopune proračuna

Propisuje se struktura brojčanih oznaka i naziva svake klasifikacije. Pravilnikom o proračunskim klasifikacijama naglašava se uspostava organizacijske klasifikacije koja sadržava povezane i međusobne usklađene cjeline proračuna, koje odgovarajućim materijalnim sredstvima ostvaruju postavljene ciljeve.

Organizacijska klasifikacija uspostavlja se definiranjem razdjela i glava, dok se programska klasifikacija uspostavlja definiranjem pojedinih programa, projekata i aktivnosti, kojima se ostvaruju ciljevi pojedinog programa, tako da se i u proračunu koji se donosi na trećoj razini ekonomske klasifikacije omogućava uvid u sve aktivnosti i projekte.

Najvažnija, a samim tim i temeljna osnova za izradu prijedloga Proračuna za 2023.g., te projekcija za slijedeće dvogodišnje razdoblje je razvoj općine kao jedinice lokalne samouprave , poboljšanje uvjeta života mještana općine, izgradnja i razvoj komunalne infrastrukture, unapređenje kulture i sporta, briga o djeci, mladima, ali i o stanovništvu treće životne dobi, izvršavanje investicijskih projekata u skladu s planom proračuna i proračunskim mogućnostima.

**OPĆI DIO**

Opći dio proračuna koji sadrži račun prihoda i rashoda i račun financiranja /zaduživanja

U Računu prihoda i rashoda planirani su prihodi i primici, iskazani po vrstama i izvorima financiranja, i rashodi i izdaci po ekonomskoj klasifikaciji usklađenoj s Računskim planom proračuna. Planiran prihodi primici iznose 1.704.200,00 EUR

Rashodi i izdaci su iskazani prema ekonomskoj, funkcijskoj klasifikaciji i izvorima financiranja. Planirani rashodi i izdaci proračuna iznose 1.704.200,00 EUR

U Računu financiranja iskazani su primici od financijske imovine i zaduživanja, te izdaci za eventualnu nabavu financijske imovine i otplatu kredita i zajmova. Račun zaduživanja je planiran u ukupnom iznosu od 5.000,00 EUR (Primici od zaduživanja-20.000,00/izdaci za otplate -25.000,00 EUR)

U proračunu je planiran preneseni višak prihoda iz prethodne godine u iznosu od 33.581,28 EUR.

Proračun je uravnotežen.

**PRIHODI I PRIMICI**

Proračun općine Velika Kopanica za 2023.g. predlaže se u ukupnom iznosu od 1.704.200,00 Od toga su planirani prihodi poslovanja 1.647.668,72 EUR, a prihodi od prodaje nefinancijske imovine 3.000,00 EUR, te planirano prihodi od zaduživanja u iznosu od 20.000,00 EUR.(Državni proračun za povrate poreza na dohodak po godišnjim prijavama za 2022.g.)

Prihodi od poreza skupina- 61, -procijenjeni su temeljem dosadašnjeg ostvarenja u 2023. godini, te prijedloga Nacrta Zakona o financiranju jedinica lokalne i područne(regionalne) samouprave. Ovi se prihodi sastoje od poreza na dohodak, poreza na imovinu i poreza na robu i usluge, od kojih je najznačajniji porez na dohodak .

Prihodi od pomoći –skupine 63, - odnose se na planirane tekuće (fiskalno izravnanje) i kapitalne pomoći državnog proračuna i fondova, tekućih pomoći ( HZZ), te planiranog programa Zaželi.

Prihodi od imovine –skupina 64 - odnosi se na naknade zakup poljoprivrednog zemljišta u vl. RH i općine, naknade za zadržavanje nezakonito izgrađenih zgrada, naknade od koncesija , naknade od najma poslovnih prostora i sl.

Prihodi od administrativnih pristojbi i po posebnim propisima-skupina 65, - sastoje se od prihoda od prodaje državnih biljega u iznosu ,naknade uređenje voda u iznosu , komunalnog doprinosa i u najvećoj mjeri komunalne naknade .

Prihodi od prodaje nefinancijske imovine-skupina 71 i 72 odnose se na prihode od: prodaje poljoprivrednog zemljišta u vl. države i prodaja od stanova sa stanarskim pravom.

Primici od financijske imovine i zaduživanja-skupina 8- odnose se na planirano zaduženje kod poslovne banke.

**RASHODI I IZDACI**

Rashodi su planirani u ukupnom iznosu 1.704.200,00 EUR , od čega se na rashode poslovanja odnosi 1.137.600,00 EUR, a 541.600,00 EUR na rashode za nabavu nefinancijske imovine. (investicije i ulaganja, te izdaci za otplate zajmova 25.000,00 EUR (Državni proračun za povrate poreza na dohodak po godišnjim prijavama za 2021.g.)

Rashodi za zaposlene –skupina 31, Ovi rashodi obuhvaćaju rashode za zaposlene u općinskoj upravi, te plaće za zaposlene iz programa javnih radova (HZZ) (jedinstveni upravni odjel i komunalni pogon), i zaposlene u Programu Zaželi.

Skupina rashoda 32-materijalni rashodi. Materijalne rashode čine: rashodi za materijal i usluge, a odnose na materijal i usluge za funkcioniranje djelatnosti predstavničkog i izvršnog tijela, jedinstvenog upravnog odjela, komunalnih djelatnosti, održavanje postojeće infrastrukture, javnu rasvjetu i sl.

Financijski rashodi-skupina 34- odnose se na troškove platnog prometa, rashoda za kamate i ostalih financijskih rashoda.

Naknade građanima i kućanstvima –skupina 37, u najvećoj mjeri se odnose na socijalnu skrb, na pomoći socijalno ugroženom stanovništvu, jednokratne pomoći rodiljama, pomoći studentima i izvrsnim učenicima osnovne i srednjih škola.

Ostali rashodi-skupina 38 čine: tekuće donacije udrugama građana, tekuće donacije sportskim, kulturnim, vatrogasnim i ostalim udrugama, te na kapitalne prijenose sredstava trgovačkom društvu za izgradnju vodoopskrbnog sustava.

Rashodi za nabavu proizvedene dugotrajne imovine-skupina 42 -odnose se na nabavu opreme za održavanje javnih površina, uređenje pješačkih staza, izgradnju i uređenje prometnica, cesta prema reciklažnom dvorištu, uređenje općinskih zgrada, mrtvačnica i slično.

Rashodi za dodatna ulaganja na nefinancijsku imovinu -skupina 45 -odnose se na uređenje općinskih zgrada i ostalih objekata u vlasništvu općine.

Izdaci za otplate zajmova –skupina 5- odnose se na planirane otplate zajmova.

**POSEBNI DIO**

Posebni dio proračuna koji sadrži plan rashoda i izdataka raspoređenih u razdjelu i glavi , koji se sastoje od programa, a isti sadrže aktivnosti, tekuće i kapitalne projekte.

Posebni dio proračuna sadrži rashode i izdatke raspoređene po programima, njihovim sastavnim dijelovima -aktivnostima.

**Rashodi i izdaci po organizacijskoj klasifikaciji**

Organizacijskom klasifikacijom definira se razina utvrđena za potrebe planiranja i izvršavanja proračuna. Prema organizacijskoj klasifikaciji Proračun Općine Velika Kopanica sastoji se od jedinstvenog razdjela: - Općina Velika Kopanica .

Razdjel je organizacijska razina utvrđena za potrebe planiranja i izvršavanja proračuna, a sastoji se od jedne ili više glava.

Glavu čine programi usmjereni na ispunjavanje prioritetnih ciljeva Općine.

Program se sastoji od jedne ili više aktivnosti i/ili tekućih projekata i/ili kapitalnih projekata.

Aktivnost je dio programa za koji nije unaprijed određeno vrijeme trajanja, a u kojem su planirani rashodi i izdaci za ostvarenje ciljeva utvrđenih programom.

**RAZDJEL 010 OPĆINA VELIKA KOPANICA**

Ukupno planirana sredstva za ovaj razdjel iznose 3.166.000,00 EUR/ **NOVI PLAN:** **1.704.200,00 EUR**

**GLAVA 010-01- JEDINSTVENI UPRAVNI ODJEL**

Ukupno planirana sredstva za ovu glavu iznose 3.166.000,00 EUR/**NOVI PLAN: 1.704.200,00 EUR.**

**Program 1001 - OPĆINSKA UPRAVA-**plan: 573.500,00/**NOVI PLAN: 458.700,00 EUR**

Ukupno planirana sredstva za ovaj program iznose 458.700,00 EUR. Općinsko vijeće predstavničko je tijelo građana i tijelo lokalne samouprave koje donosi akte u okviru prava i dužnosti Općine kao jedinice lokalne samouprave. Donosi Statut Općine, općinski proračun, odluku o izvršavanju proračuna, nadzire ukupno materijalno i financijsko poslovanje Općine i odlučuje o drugim pitanjima utvrđenim zakonom i Statutom Općine. Načelnik zastupa Općinu i nositelj je izvršne vlasti Općine. Obavlja poslove propisane Zakonom o područjima lokalne i područne samouprave te Statutom Općine.

Aktivnost A1001-01 Rashodi poslovanja općinske uprave - planirana sredstva u iznosu od 530.900,00 EUR. Planirana sredstva obuhvaćaju troškove plaća, administrativno-tehničke poslove, režijske troškove (grijanje, el. energija, telefonski troškovi) i sve ostale troškove vezane za neophodan rad općinske uprave. Također i oplatu kratkoročnog zajma o banke.

Aktivnost A1001-02 Nabava dugotrajne nefinancijske imovine-općinska uprava- planirana sredstva odnose se nabavu opreme i uređaja za potrebe općinske uprave, u cilju poboljšanja uvjeta rada i potrebne informatizacije (računalni programi, namještaj, računala i sl.)

Aktivnost A1001-04- Obilježavanje Dana općine- planirana sredstva odnose se na troškove obilježavanja Dana općine ( reprezentacija, promidžba, protokol, mediji i slično).

Cilj programa: Ispunjenje preduvjeta za redovno obavljanje poslova iz djelokruga Općinske uprave u zadanih aktivnostima.

Pokazatelj uspješnosti: Redovno isplaćivanje plaća zaposlenima Jedinstvenog upravnog odjela, plaćanje režijskih i ostalih troškova općine, te svih ostalih troškova vezanih za rad općinske uprave. Nabavljena dugotrajna imovina i poboljšan rad općinske uprave. Uspješno organiziran Dan općine s pripadajućim aktivnostima i troškovima.

**Program 1002 - SREDSTVA ZA FINANCIRANJE POSLOVA IZ DJELOKRUGA DRUŠTVENIH DJELATNOSTI-** PLAN: 324.700,00 EUR**/NOVI PLAN: 105.100,00 EUR**

Aktivnost A1002-01-Predškolski odgoj- planirana sredstva odnose se na financiranje troškova male škole, igraonice i sufinanciranje cijene vrtića. Planirano je i početak izgradnje dječjeg vrtića.

Aktivnost A1002-02-Osnovno školstvo- planirana sredstva odnose se na sufinanciranje nabave školskih radnih bilježnica , dodjele financijskih nagrada učenicima završnih razreda za ostvaren odličan uspjeh i dr.

Aktivnost A1002-03-Srednje školstvo- planirana sredstva odnose se na isplate pomoći učenicima srednjih škola i nagrade učenicima za izvrsnost u školovanju.

Aktivnost A1002-04-Visoko školstvo- naknade odličnim studentima za završetak školovanja.

Cilj programa:: Poboljšanje uvjeta pohađanja vrtića, organizacija predškole, pomoć pri kupnji radnih bilježnica učenicima osnove škole, pomoći pri pohađanju srednje škole kroz financijske pomoći za kupnju knjiga i nagrađivanje studenata nakon završenog školovanja.

Pokazatelj uspješnosti:: Ispunjenje uvjeta usvojenih aktivnosti predškolskog odgoja kroz sufinanciranje boravka u vrtićima i organizaciji predškole, osnovnog školstva kroz kupnju radnih bilježnica za učenike osnovne škole i nagrađivanje odličnih učenika završnih razreda, srednjeg školstva kroz jednokratne pomoći za kupnju knjiga, te jednokratne novčane nagrade studentima nakon stjecanja diplome. Planirana sredstva su bila dovoljna za izvršenje programa.

**Program 1003 - POLITIČKE STRANKE-PLAN: 3.900,00 EUR**

Aktivnost A1003-01-Rad političkih stranaka- planirana sredstva 3.900,00 EUR, za sufinanciranje rada polit. stranaka.

Cilj programa. Osiguravanje dostatnih sredstava za rad političkih organizacija.

Pokazatelj uspješnosti:: Osigurana dostatna sredstva za rad političkih stranaka.

**Program 1004- ŠPORT-** PLAN: 40.000,00 EUR**/NOVI PLAN: 40.300,00 EUR**

Aktivnost A1004-01-Javne potrebe u športu- planirana sredstva u iznosu od 40.300,00 EUR. Sredstva se odnose na sufinanciranje rada sportskih udruga, a raspodijelila bi se Javnim natječajem po utvrđenim kriterijima.

Cilj programa: Poboljšanje rada sportskih udruga sa područja općine, osiguravanjem boljih uvjeta za rad i natjecanja.

Pokazatelj uspješnosti: Uspješno izvršena zadana aktivnost, poboljšan rad i uvjeti za rad sportskih udruga.

**Program 1005-KULTURA-PLAN: 17.500,00 EUR**

Aktivnost A1005-01-Ostale javne potrebe u kulturi- planirana sredstva u ukupnom iznosu od 17.500,00 EUR, a odnose se na sufinanciranje rada udruga u kulturi, a raspodijelila bi se Javnim natječajem po utvrđenim kriterijima.

Cilj programa: Poboljšanje rada udruga u kulturi sa područja općine, osiguravanjem boljih uvjeta za rad.

Pokazatelj uspješnosti: Uspješno izvršena zadana aktivnost, poboljšan rad i uvjeti za rad udruga.

**Program 1006- TEKUĆE DONACIJE-OSTALE POTREBE-PLAN:** PLAN: 63.300,00EUR**/NOVI PLAN: 88.700,00 EUR**

Aktivnost A1006-01-Pomoći vjerskim zajednicama i obilježavanje vjerskih blagdana- planirana sredstva odnose se na planirane pomoći župama sa područja općine. (Javni natječaj).

Aktivnost A1006-03-Ostale javne potrebe- planirana sredstva - za financiranje ostalih udruga, te dodjela kapitalnih donacija udrugama.

Aktivnost A1006-04-Manifestacije u općini- planirana sredstva odnose se na organizaciju i troškove tradicionalnih manifestacija na području općine (advent i dr.)

Aktivnost A1006-05-Demografske mjere- planirana sredstva sadrže planirane isplate sredstava za novorođenu djecu s područja općine, te sufinanciranje izgradnje stambenih objekata mladim obiteljima sa područja općine.

Cilj programa: Poboljšanje rada ostali udruga sa područja općine (vjerskih organizacija za obilježavanje vjerskih blagdana) , omogućiti rad ostalim udrugama civilnog društva, radi poboljšavanja društvenog života stanovnika općine. (Organizacija Adventa i ostalih manifestacija od značaja za općinu). Planiranim sredstvima u aktivnosti demografske mjere osigurati bolju pronatalitetnu politiku i ostanak mladih obitelji na području općine

Pokazatelj uspješnosti: Uspješno izvršena zadana aktivnost, poboljšan rad svih ostalih dionika društvenog života, uspješne organizacije manifestacija, te osigurana dostatna sredstva za bolju pronatalitetnu politiku ( isplaćena sredstva za novorođenu djecu i bespovratna sredstva za granju i obnovu stambenih objekata mladim obiteljima)

**Program 1007-SOCIJALNA SKRB I POMOĆI GRAĐANIMA-**PLAN: 22.700,00 EUR**/NOVI PLAN: 16.300,00 EUR**

Aktivnost A1007-01-Pomoći građanima i kućanstvima- Sredstva su planirana za jednokratne pomoći socijalno ugroženim pojedincima i obiteljima, te pomoć i njegu u kući.

Aktivnost A1007-02-Crveni križ- planirana sredstva odnose se na zakonsko izdvajanje iznosa za rad Crvenog križa.

Cilj programa: Poboljšati uvjete života i stanovanja socijalno ugroženim obiteljima i pojedincima kroz isplatu jednokratnih pomoći i troškova pomoći u kući. Izdvajanje zakonskog iznosa sredstva za sufinanciranje rada Crvenog križa.

Pokazatelj uspješnosti: Isplaćivane pomoći socijalno ugroženim pojedincima i izdvojena sredstva za rad Crvenog križa. Sredstva su isplaćivana po planiranoj dinamici isplata.

**Program 1008- PODRUČJE GOSPODARSTVA-**PLAN: 10.700,00 EUR**/NOVI PLAN: 17.700,00 EUR**

Aktivnost A1008-01-Promidžba gospodarstva- planirana sredstva odnose se na sufinanciranje LAG-a Slavonska ravnica i pomoći poduzetništvu.

Aktivnost A1008-03- Potpore poduzetnicima- sredstva planirana kao bespovratna sredstva pomoći za poticanje poduzetništva.

Cilj programa: Isplata pomoći poduzetnicima za poboljšanje rada i uvjeta rada. Plaćanje godišnje članarine LAG-u s ciljem pomoći lokalnim gospodarstvenicima u radu.

Pokazatelj uspješnosti:: Isplaćena bespovratna sredstva poduzetnicima sa područja općine. Također LAG-u plaćena članarina za 2022.g..

**Program 1009-VATROGASTVO, ZAŠTITA OD POŽARA I CIVILNA ZAŠTITA-**PLAN: 40.600,00 EUR**/NOVI PLAN: 39.800,00 EUR**

Aktivnost A1009-01-Vatrogastvo- sredstva su planirana i odnose se na izdvajanje sredstava za aktivnost i rada VZO i DVD-a sa područja općine Velika Kopanica.

Aktivnost A1009-02- Unapređenje civilne zaštite- sredstva se izdvajaju se poslove usluge zaštite i spašavanje, tekuće donacije Hrvatskog gorskoj službi spašavanja i obuku snaga civilne zaštite.

Cilj programa: Poboljšanje uvjeta rada i organizacije vatrogastva na području općine, kroz izdvajanje sredstava VZO i DVD-ima sa područja općina prema Zakonskoj obvezi.

Pokazatelj uspješnosti: Poboljšani uvjeti rada lokalnih DVD-ova i rad VZO-a.

**Program 1012- IZGRADNJA OBJEKATA U VLASNIŠTVU OPĆINE-**PLAN: 111.050,00 EUR**/NOVI PLAN: 101.900,00 EUR**

Aktivnost A1012-04-Komunalni pogon- planirana su sredstva za financiranje rada komunalnog pogona u sastavu općine. Sredstva planirano uključuju plaće i ostale materijalne rashode za zaposlene, te ostale materijalne rashode.

Aktivnost A1012-05- Javni rad- planirana sredstva zapošljavanje preko HZZ u javnom radu. Sredstva uključuju plaće zaposlenih.

Cilj programa: Osiguravanje sredstava za rad komunalnog pogona općine (plaće i ostali rashodi)i osiguravanje sredstava za zapošljavanje kroz program Javnih radova.

Pokazatelj uspješnosti: Sredstva za plaće zaposlenih u komunalnog pogonu osigurana u cijelosti i redovna isplaćivana. Sredstva za Javne radove osigurana od strane HZZ.

**Program 1013-PROGRAM GRAĐENJA KOMUNALNE INFRASTRUKTURE**-PLAN: 1.374.100,00 EUR/**NOVI PLAN: 236.600,00 EUR**

Aktivnost A1013-01-Nerazvrstane ceste- Ovim sredstvima planirani su završeci već započetih gradnji nerazvrstanih i počeci gradnje i završetak novih cesta.

Aktivnost A1013-02-Groblja - izgradnja ograde groblja Velika Kopanica, te staza na grobljima.

Aktivnost A1013-03-Javna rasvjeta- ukupno planirana sredstva odnose na ulaganje u javnu rasvjetu i izgradnju nove.

Aktivnost A1013-04-Javne prometne površine - planirana sredstva odnose se na rekonstrukciju i izgradnju pješački staza i parkirališta.

Aktivnost A1013-05-Javne površine ostale – planirana sredstva sadrži rashode za sport.-rekreacijski centar, dječja igrališta u naseljima i drvored.

Aktivnost A1013-06-Ostale građevine javne namjene- planirana sredstva odnose se na sufinanciranje izgradnje vodoopskrbnog sustava općine, sustava vodoodvodnje i plinofikacije, ulaganja u rekonstrukcije i izgradnju općinskih objekata javne namjene.

Cilj programa: Razvoj zajednice i poboljšanje uvjeta života stanovnika općine kroz izgradnju lokalnih nerazvrstanih cesta, ulaganje i poboljšanje javne rasvjete, izgradnja pješačkih staza i parkirališta, te obnova i izgradnja domova u pojedinim naseljima općine

Pokazatelj uspješnosti: započeti radovi na sustavu vodoopskrbnoj mreži, radovi na Domu Kupina, dodatna ulaganje u objekte u vlasništvu općine.

**Program 1014- PROGRAM ODRŽAVANJA KOMUNALNE INFRASTRUKTURE-**PLAN:448.200,00 EUR/**NOVI PLAN: 472.300,00 EUR**

Aktivnost A1014-01-Nerazvrstane ceste- održavanja nerazvrstanih cesta i puteva, održavanje kanalske mreže i dr.

Aktivnost A1014-02-Groblja - odnosi se na održavanje groblja.

Aktivnost A1014-03-Javna rasvjeta- održavanje javne rasvjete i njena potrošnja

Aktivnost A1014-05- Javne površine ostale - nabava materijala za održavanje javnih površina, usluge zbrinjavanja pasa lutalica, te kupnju opreme za potrebe održavanja komunalne infrastrukture.

Aktivnost A1014-07- Održavanje čistoće javnih površina- odnose se na troškove zbrinjavanja animalnog otpada , deratizaciju i nabavku PHD kanti za potrebe stanovništva općine.

Cilj programa: Poboljšanje uvjeta života i zaštite zdravlja stanovnika općine. Održavanje nerazvrstanih cesta i puteva, provođenje sustavne deratizacije i dezinsekcije, zbrinjavanje animalnog otpad, te održavanje sustava i potrošnja javne rasvjete. Kupnja opreme za održavanje komunalne infrastrukture

Pokazatelj uspješnosti: Poboljšani uvjeti života stanovnika, provedena sustavna deratizacija radi zaštite zdravlja kao i redovan odvoz animalnog otpada. Redovno održavan sustav javne rasvjete i njegova potrošnja. Kupljena oprema za održavanje, te traktor i PHD kante.

**Program 1015. Zaželi- projekt zapošljavanja žena-**PLAN: 135.750,00 EUR**/NOVI PLAN: 80.400,00 EUR**

Aktivnost A1015-01 do A 1015-04- odnose se na troškove vezane za nastavak projekta DONA, čija sredstva u proračunu su osigurana iz Europskog socijalnog fonda, Program zapošljava teško zapošljive skupine žena.

**Program 1016- Elementarna nepogoda- PLAN: 25.000,00 EUR**

Aktivnost A1016-01-Sanacija šteta od elementarnih nepogoda.

Cilj programa: Hitna sanacija oštećenih privatnih i objekata u vlasništvu općine, a nakon olujnog nevremena u srpnju 2023.g.

Pokazatelj uspješnosti. Objekti sanirani i dovedeni u funkciju.

**ZAKLJUČAK**

Izmjene i dopune Proračuna Općine Velika Kopanica za 2023.g., napravljene su i usklađene sa svim zakonskim obvezama, potrebnim pravilnicima i propisima, te Zakonom o financiranju jedinica lokalne i područne (regionalne) samouprave, a u okvirima realne situacije na području Brodsko posavske županije i Republike Hrvatske. Donošenjem Izmjena i dopuna Proračuna za 2023.g., pokušat će se uskladiti izvršavanje već zadanih i preuzetih obveza.

Prihodi i rashodi, planirani su na temelju dosadašnjeg ostvarenja proračuna , što je dalo dobru bazu za planiranje ukupnog proračuna. Svi kapitalni rashodi planirani u 2023.g. (posebice izgradnja komunalne infrastrukture koja se sufinancira kroz kapitalne pomoći), planirani su sukladno dokumentaciji koja je napravljena u prethodnim godinama-

Članak 4.

Ova odluka stupa na snagu danom donošenja, a primjenjivat će se od 1.siječnja 2023.godine i bit će objavljena u «Službenom vjesniku Brodsko posavske županije».

OPĆINSKO VIJEĆE

OPĆINE VELIKA KOPANICA

PREDSJEDNIK OPĆINSKOG VIJEĆA

**Tomislav Jagić, mag.ing.silv.**